
RAPORT DE SPECIALITATE
privind repartizarea a două locuinţe din fondul locativ de stat, una situată în Municipiul Alba Iulia, str. Poligonului, nr. 6B, bl. C6, ap. 3, jud. Alba iar cea de a doua, situată în Municipiul Alba Iulia, str. Samuel Micu, nr. 3, bl. G1, ap. 2, jud. Alba

Prin proiectul de hotărâre supus spre dezbatere Consiliului Local al Municipiului Alba Iulia, propunem aprobarea repartizării a două spaţii cu destinaţia de locuinţă după cum urmează:

· un spațiu situat în Municipiul Alba Iulia, str. Poligonului, nr. 6B, bl. C6, ap. 3, jud. Alba, d.lui Szabo-Buzatu Gabriel,

· un spațiu situat în Municipiul Alba Iulia, str. Samuel Micu, nr. 3, bl. G1, ap. 2, jud. Alba. d.nei  Rus Mihaela Simona

La întocmirea proiectului de hotărâre, s-au avut în vedere următoarele:


Prin Registratura Primăriei Municipiului Alba Iulia au fost depuse șase solicitări privind repartizarea unei locuințe din fondul de stat în Municipiul Alba Iulia, după cum urmează: cererea înregistrată sub nr. 124897/01.11.2023, formulată de Szabo-Buzatu Gabriel, cererea înregistrată sub nr. 66559/06.06.2023, formulată de Rus Mihaela Simona, cererea înregistrată sub nr. 60363/22.05.2023 formulată de Pădurean Daniel, cererea înregistrată sub  nr. 107816/21.09.2023, formulată de Pădurean Florina-Maria, cererea înregistrată sub nr. 112973/04.10.2023 formulată de Grădinaru Virgil și cererea înregistrată sub nr. 117253/13.10.2023 formulată de Salaoru Andrada-Maria;


Astfel, Comisia aplicând dispozițiile Hotărârii Consiliului  Local al Municipiului Alba Iulia, nr. 388/2007 privind aprobarea criteriilor pentru stabilirea ordinii de prioritate pentru repartizarea locuințelor din fondul locativ de stat și ale Hotărârii Consiliului  Local al Municipiului Alba Iulia, nr. 212/2010 privind modificarea și completarea Hotărârii Consiliului  Local al Municipiului Alba Iulia nr. 388/2007, urmează să avizeze favorabil următoarele cereri care au întrunit cel mai mare punctaj: cererea nr. 124897/01.11.2023, formulată de Szabo-Buzatu Gabriel, care a întrunit 61 de puncte și cererea nr. 66559/06.06.2023, formulată de Rus Mihaela Simona care a întrunit 46 de puncte.


Cererile de locuințe din fondul locativ de stat nr. 60363/22.05.2023, nr. 107816/21.09.2023,  nr. 112973/04.10.2023, și nr. 117253/13.10.2023 NU au întrunit votul majorității membrilor comisiei, prezenți la ședință pentru a fi avizate favorabil, urmând să se propună neadoptarea lor întrucât punctajele obținute conform Criteriilor pentru stabilirea ordinii de prioritate pentru repartizarea locuințelor din fondul locativ de stat ce constituie anexă La HCL nr. 388/2007, s-au situat sub punctajele obținute de primii doi clasați. 


Astfel cererea  nr. 60363/22.05.2023 formulată de Pădurean Daniel a întrunit 41 de puncte, cererea  nr. 107816/21.09.2023 formulată de Pădurean Florina-Maria a întrunit 39 de puncte, cererea  nr. 112973/04.10.2023 formulată de Grădinaru Virgil  a întrunit 31 de puncte, iar  cererea  nr. 117253/13.10.2023 formulată de Salaoru Andrada-Maria a întrunit 23 de puncte.

Având în vedere cele de mai sus, Comisia de analiză a solicitărilor de locuințe din fondul locativ de stat, constituită în temeiul HCL nr. 246/2022, analizând documentele anexate de petenți și  punctajele obținute în urma aplicării Criteriilor pentru stabilirea ordinii de prioritate pentru repartizarea locuințelor din fondul locativ de stat, a decis să propună Consiliului Local repartizarea spaţiului cu destinaţia de locuinţă situat în Municipiul Alba Iulia, str. Poligonului, nr. 6B, bl. C6, ap. 3, jud. Alba, d.lui Szabo-Buzatu Gabriel și  repartizarea spaţiului cu destinaţia de locuinţă situat în Municipiul Alba Iulia, str. Samuel Micu, nr. 3, bl. G1, ap. 2, jud. Alba. d.nei  Rus Mihaela Simona. 


Cele două imobile sus-menționate sunt la data redactării prezentului proiect de hotărâre  singurele imobile din fondul locativ de stat disponibile pentru a fi repartizate. 

Contractele de închiriere pentru locuinţele repartizate prin prezenta hotărâre, se vor încheia pe o perioadă de 5 ani, cu posibilitate de prelungire.


Chiria pentru locuinţele repartizate se stabileşte conform prevederilor art. 26 – 31 din Ordonanţa de urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe.

La redactarea proiectului de hotărâre s-au mai avut în vedere dispoziţiile art.129 (2) lit."c", coroborat cu art.129 (6) lit.”b”, ale art.139 (3) lit.”g”, ale art.196 (1) lit.”a” și ale art.362 (1), din O.U.G. nr.57/2019 privind  Codul administrativ, cu modificările și completările ulterioare și dispozițiile art. 1777 – 1835 din Codul Civil.

